Juha Karvanen (professori)

Juha Tapani Karvanen (s. 1975)Juha Karvanen, Jan Erisson & Visa Koivunen:
 Adaptive Score Functions for Maximum Likelihood ICA, s. 91. (PDF). Journal of VLSI Signal Processing 32, 83–92, 2002. Viitattu 30.8.2017.  on suomalainen tilastotieteilijä ja professori. Hän on toiminut vuodesta 2012 lähtien Jyväskylän yliopistossa tilastotieteen professorina.

 Ura 

Juha Karvanen opiskeli tilastotiedettä Tampereen yliopistossa ja valmistui sieltä filosofian maisteriksi 1998.Juha Karvanen  Tilastotiede.fi, 2016. Viitattu 17.2.2016. Tekniikan tohtoriksi hän väitteli 2002 Teknillisessä korkeakoulussa (nyk. Aalto-yliopiston Teknillinen korkeakoulu). Väitöskirja käsitteli tilastollista signaalinkäsittelyä.Uudet professorit: Karvanen tilastotieteen, Rajala matematiikan professoriksi  Jyväskylän yliopisto, 2012. Viitattu 17.2.2016.

Tieteellisen uransa Karvanen aloitti tutkimusavustajana 1997 Tampereen yliopistossa. Sen jälkeen hän työskenteli 1998–1999 Orion Pharmalla biostatistikkona. Hän oli 1999–2003 tutkijana Teknillisessä korkeakoulussa, mutta vietti osan vuodesta 2001 vierailevana luennoitsijana Pennsylvanian yliopistossa. Teknillisessä korkeakoulussa hän työskenteli signaalinkäsittelyn laboratoriossa sähkö- ja tietoliikennetekniikan osastolla ().

Valmistumisen jälkeen Karvanen toimi tutkijatohtorina RIKENin aivotutkimuskeskuksessa Japanissa 2003–2004 ja Regensburgin yliopistossa Saksassa 2004. Palattuaan Suomeen hän toimi 2004–2009 tilastotieteilijänä Terveyden ja hyvinvoinnin laitoksella (THL). Ennen paluutaan akateemiseen tutkimukseen hän toimi vielä Nokialla analyytikkona 2009–2011 ja tilastollisista ennusteista vastaavana johtajana 2012.

Professoriksi

Elokuun alussa 2012 Karvanen nimitettiin tilastotieteen professoriksi Jyväskylän yliopistoon.Professorien Haukka, Karvanen ja Rajala juhlaluennot  Jyväskylän yliopisto, 2012. Viitattu 17.2.2016. Virkaanastujaisluennossaan joulukuussa 2012 hän esitteli tilastotieteen tyypillisiä kysymyksiä ja pohdiskeli, miten tilastollista epävarmuutta voidaan vähentää. Aloitettuaan tehtävässään Karvanen alkoi organisoida tilastotieteen opetusta ja tutkimusta Jyväskylässä.

Tilastotieteen professorina Jyväskylän yliopistossa työskennellyt Jukka Nyblom jäi eläkkeelle elokuun lopussa 2016.Vuosikertomus 2016, s. 16. Jyväskylän yliopiston matemaattis-luonnontieteellinen tiedekunta. 2017. Viitattu 30.8.2017. Teoksen verkkoversio (PDF). Sen jälkeen Juha Karvanen on vastannut yksin tilastotieteen tutkimuksen ja opetuksen johtamisesta matematiikan ja tilastotieteen laitoksella. Hän oli vuonna 2017 ainoa laitoksella toiminut tilastotieteen professori.Professorit  Matematiikan ja tilastotieteen laitos, Jyväskylän yliopisto. 2017. Viitattu 30.8.2017. Sen lisäksi laitoksen tutkimustyössä ovat vielä vuoden 2017 aikana jonkin verran vaikuttaneet laitoksen emeritusprofessorit Esko Leskinen, Erkki Pahkinen ja Antti Penttinen.Emeritukset  Matematiikan ja tilastotieteen laitos, JY. 2017. Viitattu 30.8.2017.

Jyväskylän yliopisto nimitti kansainvälisen hakuprosessin tuloksena tehdyn valinnan perusteella professori Karvasen avuksi alkuvuonna 2017 viiden vuoden määräaikaisessa tehtävässä tenure track-apulaisprofessorina () aloittaneen akatemiatutkija Matti Viholan.Matti Viholan Curriculum Vitae Matematiikan ja tilastotieteen laitos, JY. 2017. Viitattu 30.8.2017.Tiedekuntaneuvoston päätökset 2016 Jyväskylän yliopiston matemaattis-luonnontieteellinen tiedekunta, 2016. Viitattu 30.8.2017. Vihola on erikoistunut satunnaisuuksien ja tilastollisten epävarmuuden tutkimukseen eli stokastiikkaan.Vihola, Matti, akatemiatutkija Matematiikan ja tilastotieteen laitos, JY. 2016. Viitattu 30.8.2017. Viholan tutkimustyö täydentää perinteisen tilastotieteen tutkimusta laitoksella laajentamalla tutkimusta tilastollisten epätodennäköisyyksien tarkasteluun ja erilaisiin stokastiikan erityisteemoihin.

Alkuvuodesta 2016 professori Karvanen toimi neljän tutkijan väitöskirjan ohjaajana ja lisäksi yksi tutkija väitteli joulukuussa 2015. 

Tutkimusura

Professori Karvanen on erittäin monipuolinen tutkija. Hän on tutkinut tilastotieteellisiä menetelmiä käyttäen muun muassa kvanttifysiikkaa, kuluttajaketjuja ja kuluttaja-analyysejä, genetiikkaa, optimaalista suunnittelua sekä signaalin käsittelyä. Lisäksi hän tehnyt elinaika-analyysejä ja ohjelmoinut tietokonesovelluksia eri tarkoituksiin. Puhtaasti tilastotieteellisistä aloista Karvasen mielenkiinnon kohteena ovat olleet robusti tilastotiede ja tilastolliset todennäköisyydet.

Tutkimuksissaan Karvanen on pyrkinyt kehittämään uusia menetelmiä ja parantamaan jo käytössä olevia tutkimustapoja. Hän on kehittänyt tutkimusasetelmia ja analyysimenetelmiä muun muassa epidemiologiassa, fysiikassa ja aivokuvantamisessa.

Juha Karvanen on laatinut yli 50 tieteellistä julkaisua. Sen lisäksi hän on kirjoittanut useita abstrakteja ja joitakin tilastotieteellisiä artikkeleita suomalaisiin tieteen ja tekniikan lehtiin. 

 Lähteet 

 Aiheesta muualla 
 Juha Karvasen tieteellisiä julkaisuja ResearchGate.net-palvelun sivustolla 
 Juha Karvanen: Kustannustehokkuus kokeellisessa ja havainnoivassa tutkimuksessa. Tieteessä tapahtuu 3/2013, s. 24–26. Lehden verkkoversio  (PDF)

Luokka:Suomalaiset tilastotieteilijät
Luokka:Suomalaiset professorit
Luokka:Jyväskylän yliopiston professorit
Luokka:Nokian henkilöstö
Luokka:Elävät henkilöt
Luokka:Vuonna 1975 syntyneet